Torta de queixo fresca con marmelada de amorodos
Unha **torta de queixo** (***cheescake*** en inglés) é un doce elaborado principalmente con queixo fresco ou cremoso que, dependendo do seu proceso de elaboración, admite diversos ingredientes. Aínda que a receta estendida hoxe en día é de orixe estadounidense, ten a súa orixe na prehistoria. É unha sobremesa común nos fogares e restaurantes galegos.

Características
---------------

Basicamente é unha torta que se toma coma sobremesa de textura lixeira e feita con queixo fresco, leite, azucre, ovos e fariña. Todos estes ingredientes mestúranse, colócanse sobre unha base de galleta moída e se enforna durante, aproximadamente, 45 minutos para a cocer. Poden tamén engadirse algúns saborizantes (vainilla ou chocolate) e bagas. Tamén existen receitas frescas que no se meten no forno, consistentes en facer unha crema abrancazada co queixo, o azucre e xelatina que se deita na base de galleta e se mete no frío, cubríndose despois cunha tona de marmelada de froitos do bosque (amorodos, amoras, arandos, framboesas...).

Existen diferentes derivados co sabor da torta, coma iogur€s, xeados, brownies e galletas.

Historia
--------

Unha antiga forma da torta de queixo podería ter sido un prato moi popular na Antiga Grecia, incluso antes da adopción romana do prato coa conquista de Grecia. A mención escrita máis temperá dunha torta de queixo é a dun médico grego Aegimus, que escribiu un libro sobre a arte de facer queixo (πλακουντοποιικόν σύγγραμμα—*plakountopoiikon suggramma*).Catón o Vello, no seu manual *De Agri Cultura* (tamén chamado de *De Re Rustica*) inclúe receitas de tres tortas para usos relixiosos: *libum*, *savillum* e *placenta*. Das tres, *placenta* é máis semellante á maioría das tortas de queixo modernas, cunha codia que se prepara e se coce por separado. Cómpre sinalar que malia que estas primeiras formas recibiron o nome de "tortas de queixo", diferían moito en sabor e consistencia da contemporánea.

A torta de queixo deuse a coñecer a través do tempo, xa que formaron parte do menú que degustaron (pastel proteico a base de queixo); dos atletas que participaron nos primeiros xogos olímpicos da historia, que tiveron lugar no ano 776 antes de Cristo. A exquisita torta espallouse a través de Europa despois de que os romanos conquistaron Grecia.

Porén, a fabricación de queixo remóntase até o 2000 a. C, os antropólogos atoparon moldes de queixo que datan dese período. 
Mentres o imperio avanzaba sobre os distintos países, os colonizadores ían descubrindo que a elaboración do queixo era algo común a todos os pobos, e incorporaban novas técnicas culinarias que aplicaban para recrear a torta de queixo enriquecéndoa con diferentes combinacións.

Integrado definitivamente o patrimonio gastronómico europeo, esta sobremesa cruzou o atlántico co fluxo de inmigrantes que chegaron aos Estados Unidos na procura de mellores condicións de vida. En 1872 un queixeiro norteamericano ao intentar copiar o *neufchâtel*, un queixo de orixe francesa, terminou creando un queixo cremoso que co tempo daría lugar ao nacemento do famoso queixo philadelphia, co que se fabrica a torta.

Galería de imaxes
-----------------

* Cacho de torta de queixo caseira con anacos de pexego.Cacho de torta de queixo caseira con anacos de pexego.
* Cacho de torta de queixo e limón.Cacho de torta de queixo e limón.
* Torta de queixo con améndoas.Torta de queixo con améndoas.
* Torta de queixo con arandos.Torta de queixo con arandos.
* Torta de queixo xaponesa.Torta de queixo xaponesa.
* Torta de queixo con cuscús.Torta de queixo con cuscús.

Notas
-----

1. ↑  Definición e nome galego en VV. AA. (2012) *Dicionario de alimentación e restauración*, Santiago de Compostela, Termigal. Xunta de Galicia. Real Academia Galega
2. ↑  Dana Bovbjerg, Jeremy Iggers, *The Joy of Cheesecake*, Barron's Educational Series, 1989
3. ↑  Calímaco, *ap. Athen*, XIV. p. 643, e
4. ↑  πλακουντοποιικός, Henry George Liddell, Robert Scott, *A Greek-English Lexicon*, on Perseus
5. ↑  Cato the Elder, *De Agri Cultura*, paragraphs 75 and 76. Available in English on-line at: University of Chicago: Penelope (Note: The "leaves" mentioned in Cato's recipe are bay leaves.)
6. ↑  "Cato's 'De Agricultura': Recipes". www.novaroma.org. Consultado o 2008-10-12.
7. ↑  www.culinaryschools.com. "A Bit of Food History: Cheesecake" (PDF). www.culinaryschools.com. Consultado o 2008-10-12.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Torta de queixo Modificar a ligazón no Wikidata*** |

### Ligazóns externas

* Receita de torta de queixo no blog *Un cachiño doce*. *(en galego)*
* Receitas para elaborar diferentes tipos de tortas de queixo. *(en inglés)*

|  |  |
| --- | --- |
| Control de autoridades | 
* Wd: Q215348
* BNF: 16218214q
* EBID: ID
* FAST: 1752966
* GND: 4513300-1
* LCCN: sh85022854
* NKC: ph1191428

 |